
Elena Radu: “M-am cam săturat să vad 
cum românii sunt împărţiţi în tabere pe 
diverse criterii și subiecte” 

M-am cam săturat să vad cum românii sunt împărțiți în tabere pe diverse criterii și subiecte și sunt instigaţi să 
se certe și să se urască între ei. 


M-am săturat să îi văd împărţiţi în vaccinaţi sau nevaccinaţi și cum, în diverse momente, unii sau alții să fie 
încurajați să se considere și să se comporte ca deșteptăciunea întruchipată și să îi ocărască pe ceilalţi, ba să 
le mai dorească și moartea. 


M-am săturat să îi văd împărţiţi în putiniști și „slava” și să se certe între ei pentru „dreptatea altora”, oricare ar fi 
ea. 


M-am săturat să îi văd împărţiţi pe culori politice, să se certe și să se urască între ei susținând o culoare 
politică sau alta, când niciuneia nu îi pasă de ei. 


M-am săturat să îi văd împărţiţi în susţinători ai salvatorilor sau trădătorilor, când niciunui salvator nu îi pasă de 
ei. 


M-am săturat să îi văd că sunt mari susţinători de unire între noi, dar în același mesaj îi critică pe unii care nu 
sunt în tabăra lor. 

M-am săturat să vad cum majoritatea covârșitoare nu mișcă un deget, dar dacă se începe un demers pe un 
subiect care ne afectează pe toți, aceeași majoritate covârșitoare devine un critic înăscut și comentează de pe 
margine că aia nu e bine, că de ce așa și nu altfel, că nu se mai poate face nimic, că e degeaba, că alții au 
decis, că..., că .., că..., orice să bage joarda printre gard ca să nu se mai facă nimic. 


M-am săturat de multe. 
Și, totuși, în prostia mea tot mai sper. 


Sper că poate poporul ăsta va ajunge într-o zi să facă ceva și pentru el, să nu se mai uite în curtea vecinului 
ca să fie interesat de ce face sau nu vecinul și se va uita întâi în curtea lui și își va face curăţenie. 


Sper că poate românul va înțelege măcar în ultimul ceas că nimeni nu îi va rezolva problemele, singurul care 
și le poate rezolva e numai el, iar pentru asta trebuie să facă ceva. Puțin, cât poate fiecare, numai să facă. 


Sper că romanului și poporului român să înceapă să îi mai pese și de el. 

